„Las mehed vihkavad neid naisi, neid emantsipeerunud naisi.“
#000003
Eks ta õige olegi – Eesti avalikus ruumis ei tohiks olla kohta valimatule räuskamisele. Mullegi on soovitatud mitte tähelepanu pöörata Mart Helme sõnavõttudele, aga mul ei lähe kuidagi meelest tema poolt 28. detsembril riigikogus peetud kõne, mis koosnes peamiselt vaid solvangutest ja vasturääkivustest.
#000004
Eriti valusalt läks hinge just see raevukas tiraad: „Eestis on üleüldine õhkkond ju selline: mehed on joodikud, mehed peksavad oma naisi, kodus saab kõige rohkem peksa; naised on tublid, naised saavad liiga vähe palka, triibulised nimekirjad peavad olema. See on ka klassiviha õhutamine. See on ka viha õhutamine – meestevastane. Las mehed vihkavad neid naisi, neid emantsipeerunud naisi. Kuulge, see on ebanormaalne! Selle asemel, et meil oleks konsensus, üle kogu poliitilise välja konsensus: perekond on püha. Propageerime paljulapselisi perekondi.“
#000005
Teisisõnu suutis EKRE üks juhtfiguure lühikese mõttekäigu jooksul mõnitada naisi ja alavääristada palgalõhet ning lähisuhtevägivalda. Naiste peksmisest rääkis kunagine siseminister kerglasel, et mitte öelda irvitaval toonil, vaid päev pärast seda, kui politseil tuli taaskord jõulude järel tõdeda, et just pühade ajal lähisuhtevägivald hoogustub. Tänavuste jõulupühade ajal registreeriti Eestis 209 vägivallajuhtumit, mis on paarikümne võrra rohkem kui aasta varem.
#000007
Lisaks on hästi teada, et enamik selliseid juhtumeid jääb koduseinte vahele. Kuigi perevägivalla toimepanijad on valdavalt mehed, pole sugugi haruldased väljakutsed, kus politsei peab maha rahustama või kaasa viima agressiivse naise, kes on tõstnud käe oma mehe või pereliikme vastu. Kannatajateks on aga alati lapsed, kes peretülisid pealt näevad või hirmunult kõrvaltoast kuulevad.
#000008